Komandandi tänav (Kuressaare)

Komandandi tänav on tänav Kuressaare kesklinnas.

Tänav saab alguse Kohtu tänavalt ja suundub itta. Tänav ristub Torni ja Rootsi tänavaga ning lõppeb seejärel pärast käänakut Tallinna tänavaga ristudes. Tänava esimene ja kolmas lõik on ühesuunalised ida suunas, teine lääne suunas.

Tänav on umbes 500 meetrit pikk.

Hoonestus 
Komandandi tänav 1 ja Kohtu tänava nurgahoones tegutses aastatel 1902-1915 Kuressaare merekool. Eesti NSV  ajast oli hoone kasutuses erinevate ajalehtede toimetuste poolt. 1985. aastast asus hoones "Saarte Trükikoda" trükikoda.
Komandandi tänav 5 asub endine Pajumõisa koda, 1918. aastal oli hoone omanik Léon von Freytag-Loringhoven (1851–1920)
Komandandi tänav 8 asub endine Ilpla  koda, 1918. aastal oli hoone omanik Balthasar Alexander Ludwig Odert von Poll
Komandandi tänav 9 hoone kuulus 1786. aastast Kuressaare kindluse komandandile Christian Friedrich von Eckile. 18. sajandi lõpul rajatud klassitsistlik hoone oli omal ajal linnas traditsioone loov ehitis, üks Kuressaare silmapaistvamaid hooneid.
Komandandi tänav 10 asus Kõljala koda, mis kuulus 1918. aastal Marie ja Elisabeth von Buxhoevedenitele. Tänapäeval asub kõrvalmajaga ühendatud hoonetes Kuressaare Muusikakool.

Viited 

Kuressaare tänavad